62024CO0625_INF
Uznesenie Súdneho dvora (šiesta komora) zo 4. septembra 2025 –ClaimCompass
(vec C‑625/24)
„Návrh na začatie prejudiciálneho konania – Článok 53 ods. 2 a článok 94 písm. c) Rokovacieho poriadku Súdneho dvora – Požiadavka uviesť dôvody odôvodňujúce potrebu odpovede Súdneho dvora – Absencia dostatočných spresnení – Zjavná neprípustnosť“
Prejudiciálne otázky – Prípustnosť – Hranice – Zjavne nerelevantné otázky a hypotetické otázky položené v kontexte vylučujúcom užitočnú odpoveď – Otázky položené bez dostatočného spresnenia potreby odpovede, ktorá by umožnila predkladajúcemu vnútroštátnemu súdu vydať rozhodnutie – Skutočnosti, ktoré nastali po podaní návrhu na začatie prejudiciálneho konania – Žiadosť Súdneho dvora adresovaná predkladajúcemu vnútroštátnemu súdu, týkajúca sa dôvodov odôvodňujúcich predloženie otázky Súdnemu dvoru – Neposkytnutie užitočnej odpovede – Zjavná neprípustnosť
[Článok 267 ZFEÚ; Štatút Súdneho dvora, článok 23; Rokovací poriadok Súdneho dvora, článok 94 písm. c)]
(pozri body 22 – 34 a výrok)
Výrok
Návrh na začatie prejudiciálneho konania, ktorý podal Sofijski rajonen săd (Okresný súd Sofia, Bulharsko) rozhodnutím z 24. septembra 2024, je zjavne neprípustný.